Tanam Ketumbar Tak Guna Tanah Dan Tak Perlu Siram Tapi Menjadi

Daun ketumbar, tak pernah yang di jual dalam kuantiti yang sikit. Beli sepaket RM1-2, pakai tak sampai suku dan selebihnya rosak begitu sahaja. Jadi, bagi anda yang gemar bercucuk tanam, IMPIANA sarankan antara tanaman wajib di kebun mini anda adalah daun ketumbar.

Tak susah sebenarnya untuk tanam ketumbar. Ia boleh dibiak melalui keratan akar yang di beli dari pasar atau biji benih. Namun ingat, ketumbar antara tanaman yang tidak boleh terendam batang di dalam air. Hal ini akan menyebabkan tanaman cepat mati. jadi, medium terbaik untuk pembiakkan daun ketumbar adalah pasir kerana ia tidak menyimpan kelembapan tempoh yang lama.

Seorang petani dari India tunjuk kaedah tanam ketumbar tanpa menggunakan tanah dalam botol plastik terpakai. Menariknya, sistem yang dibina tidak menuntut penjagaan yang rumit terutamanya tugas untuk menyiram.

Bahan-bahan:
Biji benih ketumbar
Botol plastik terpakai
Pablles wash
pasir
paku
lilin
pisau

Cara-cara:
1. Rendam biji benih ketumbar di dalam air 48 jam (2 hari) dalam air bersih
2. Bersihkan botol plastik terpakai dan potong 2
3. Lubangkan bahagian atas botol termasuk pada penutup seabagai lubang saliran dengan menggunakan paku yang telah dipanaskan
4. Bersihkan pablles wash dan amsukkan ke dalam bekas yang telah dilubangkan tadi
5. Taburkan benih ketumbar yang telah di rendam dan tutup dengan lapisan pasir kasar sekurang-kurangnya 5mm tebal
6. Isikan air pada bahagian takungan hengga mencecah tengkuk penutup botol
7. Sembur air pada permukaaan semaian dan letakkan di ruang separa teduhan.
8. Untuk elak pembiakan alga yang mengotorkan air di dalam bekas takungaan, balut botol dengan menggunakan kertas atau aluminium foil
9. Tambah air di dalam bekas takunggan apabila berkurangan sahaja. Tidak perlu lakukan sebarang siraman lagi

Anda gunakan span untuk bersihkan pinggan, mangkuk, cawan, botol susu baby, periuk, sudu garfu, dan bermacam-macam lagi perkakas dapur.

Tahukah anda? Pelbagai jenis kuman bakteria, Acinetobacter, Moraxella, Chryseobacterium, dan kulat melekat di span dapur rumah anda.

Anda mungkin berpendapat, sabun pinggan anda boleh bunuh kuman-kuman tersebut. Namun kajian-kajian telah menunjukkan kuman masih wujud walaupun ianya direndam dalam sabun pinggan dan boleh jadi lebih kotor berbanding keadaan di dalam tandas anda. Span adalah SYURGA bagi kuman.

Anda dan keluarga anda juga berisiko untuk mendapat cirit birit jika tidak bernasib baik.

Tahukah anda, span di rumah anda perlu ditukar setiap tiga minggu sekali?

Jom ikuti tips membersihkan span di bawah:

2. Microwave. Letak dlm air + peluntur selama 2 minit atau,

3. Beli span baru. 3 minggu sekali wajib tukar. Lebih afdal, seminggu sekali tukar atau bila dah berbau busuk, mana-mana lebih awal.

Semoga bermanfaat!

Biji benih yang halus memang agak sukar untuk dikendali ketia proses penyemaian. Anda perlu teliti dalam menyusun anak biji benih ketika disemai untuk mengelakkan ia daripada tumbuh rapat. Namun, teknin itu akan mengambil masa yang agak lama. Oleh itu, Terdapat beberapa teknik lain yang lebih mudah untuk tujuan penyemaian biji benih yang halus.

1. Campuran pasir
Campurkan 2 bahagian pasir dan satu bahagian biji benih ke dalam cawan. Gaul rata kemudian taburkan terus campuran biji benih dan pasir tadi ke atas batas tanaman. Namuan, sebelum semain dilakukan, basah atau siramkan sedikit permukaan medium dengan air. Selesai semaian, anda tidak perlu lagi lakukan siraman. Ia bertujuan untuk mengelak biji benih lari dan mengikut aliran air siraman. Partikel pasir yang gunakan mampu mengelak biji benih yang disemai tumbuh secara rapat.

2. Botol garam
Isikan biji benih kedalam botol garam yang bersih dan kering. Untuk semaian, goncang perlahan-lahan botol garam tadi, agar biji benih yang terkandung didalam nya boleh kelaur dari lubang-lubang penutup botol secara terkawal. Jika anda semai biji benih terus ke batas, sebaiknya sediakan garis atau longkakng tanaman dengan kedalaman 1cm minimum dan goncangkan botol garam pada longkang yang telah disediakan.

3. Sekeping kertas
Sediakan longkang tanaman dengan kedalam 1 cm. Lipat 2 kertas bersaiz A4 dan tuangkan sedikit biji benih di bahagian lipatan kertas tadi. Tabur perlahan-lahan biji benih tadi dengan menggunakan muncung lipatan yang terdapat pada kertas terus di dalam batas tanaman yang tealh disediakan.

4. Pasu atau bekas semaian
Gunakan pasu kecik atau bekas semaian untuk memudah kan anda melakukan semaian. Semai 2-3 biji bagi setiap sel. Untuk pasu kecil, cuba semai 4-6 biji benih

5. Guna penyepit
Bagi anda yang lebih mementingkan keseragaman, gunakan penyepit. Pilih penyepit yang mempunyai hujung halus atau tirus untuk memudahkan anda memegang biji benih yang halus. Namun anda perlu kendalinya secara perlahan-lahan tanpa merosakan biji benih

6. Lidi basah
Basahkan sedikit hujung lidi atau pencungkil gigi dan celup ke dalam beaks biji benih. Jadi, anda hanya perlu semai biji benih yang melekat pada hujung lidi tadi dalam satu masa. Namun anda perlu berhati-hati, pastikan lidi yang digunakan tidak terlalu basah. Jika tidak, ia akan mencemarkan bejih benih yang tertinggal. Biji benih perlu sentiasa dalam keadaan kering untuk ia kekal tahan lebih lama

7. Perut jari
Jika anda menyeami biji benih terus di dalam pasu atau petak semaian, cara yang paling mudah dan cepat adalah dengan basahkan sedikit perut jari anda dan celupkan ke delam bekas biji benih. Pastikan hanya 2-3 biji benih sahaja yang digunakan bagis etiap sel semaian. Buang biji benih yang berlebihan melekat di perut jari.

Setelah sekian lama berfikir. Dapat idea untuk menggunakan PVC paip. Teknik nya sama macma nak jolok buah mangga. jolok sampai kena papan manis, kemudian stapler. Tugas-tugas memasang aluminum foil ni perlu dilakukan di pagi hari. Kalau dah menggi matahari baru nak buat, mau berkicap.

Ini hasilnye selepas pasang aluminium foil. Sebelum pasang, suhu semasa dalam ruang adalah 40 darjah salsium. selepas pasang Aluminium foil 36.2 je

Pasang Sendiri Je “Thermofoil Insulation” Rumah Auto Jadi Kurang Panas


Tangan Panas Tangan Sejuk, Mitos atau Realiti

Penulis: Muhamad Adli Salihin bin Samsudin @ Abg Edd
Jabatan Pertanian Malaysia

Berlaman ataupun berkebun merupakan salah satu aktiviti yang berfaedah dan sangat memberikan manfaat yang baik kepada kita semua. Selain daripada menanam pelbagai jenias tanaman yang kita perlukan, aktiviti ini juga dilhat sebagai satu aktivti riadah dan terapi.

Berlaman juga merupakan satu aktiviti interaksi yang sangat baik. Berinteraksi dengan alam sekitar, bertinteraksi dengan keluarga dan juga rakan komuniti dalam masyarakat setempat.

Namun begitu, terdapat satu ungakapan yang sering menghantui seseorang itu untuk memulakan aktiviti bercucuk tanam dan berlaman, iaitu “Tangan Panas Tangan Sejuk”. Ungkapan ini seringkali digunakan pakai oleh kita jika kita gagal dalam melaksanakan aktiviti berlaman terutama pokok yang kita tanam atau kita jaga, mati. Samada kita hendak memulakan aktiviti bercucuk tanam ataupun pada tanaman kita yang sudah lama di tanam, kemudian tanaman kita mati. Adakah mitos ini benar-benar wujud ? .

Sebenarnya TIDAK ya. Ungkapan “Tangan Panas Tangan Sejuk” memang takde dalam kamus bercucuk tanam. Realitinya adalah, TEKNIK yang betul dalam berlaman ataupun berkebun.

Berikut adalah 10 Teknik yang perlu kita tahu dan kita boleh praktikkan dalam berlaman.

– Kerja penyiraman merupakan aktiviti yang sangat penting untuk laman kita terutama pada musim panas yang terik. Namun waktu yang terbaik untuk melaksanakan aktiviti penyiraman adalah pada awal pagi dan pada lewat petang.

– Elakkan lakukan siraman pada waktu tengahari yang kebiasaannya cahayanya sangat terik. Ini boleh menyebabkan tanaman kita akan lecur kepanasan.

– Jangan siram berlebihan dan jangan siram tanaman kita dengan menggunakan tekanan air yang sangat kuat. Ini boleh merosakan struktur tanaman kita.

-Bertujuan untuk membaiki pengudaraan kepada sistem tanaman kita dengan mengurangkan kepadatan tanah.

– Jangan menggemburkan tanah berdekatan dengan pangkal pokok kerana boleh terkena pada struktur batang pokok dan juga boleh mencederakan tanaman tersebut. Ianya berpotensi untuk pokok kita rosak lalu mati.

– Rumpai juga boleh memberikan persaingan yang tinggi kepada tanaman kita dalam menyerap nutrient, cahaya matahari dan juga air. Jika tidak dikawal dengan baik, mampu menbantutkan pembesaran tanaman kita.

– Merumpai atauapun mencabut rumput liar yang terdapat dalam pasu / batas tanaman kita. Buang atau cabutlah rumpai tersebut dengan berhati-hati dan jangan rentap rumpai tersebut. Akar tanaman kita mudah tercedera jika kita mencabut rumpai dengan tidak berhati-hati terutamanya rumpai tersebut berada berdekatan disekeliling pangkal tanaman kita.

– Buang dahan / daun kering / ranting tanaman kita yang telah mati ataupun berpenyakit sebab ianya boleh ganggu kesihatan keseluruhan pokok.

– Bahagian pokok yang cedera / luka , jika tidak dirawat, boleh menjadi perumah kepada perosak dan penyakit. Seterusnya boleh menyebabkan tanaman kita akan rosak lalu mati.

6.MENGAWAL PEROSAK / PENYAKIT

– Aktiviti ini bertujuan untuk memberi rawatan kepada tanaman kita .Untuk mengelakkan serangan perosak dan juga jangkitan penyakit. Kawalan dilakukan samada menggunakan bahan kimia yang dibenarkan ataupun menggunakan bahan berasaskan organik.
– Namun begitu, hendaklah menggunakan kadar bancuhan yang betul dan jangan berlebihan pada tanaman kita. Lakukan secara berjadual dan sistematik.

– Bagi peminat Tanaman Indoor, jangan biarkan tanaman kesayangan anda berada terlalu lama dalam rumah anda terutama di kawasan yang tidak terima langsung cahaya matahari.

– Setiap 3 minggu, bawalah tanaman indoor anda tersebut untuk buat ‘sunbathing’ pada tanaman tersebut untuk jangka masa 5-6 hari. Nisbah 3:1 (3 minggu di dalam : 1 minggu diluar) boleh dipraktiskan. Lakukan juga aktiviti penyelenggaraan tanaman pada waktu ‘sunbathing’ ini.

– ‘Sunbathing’ untuk tanaman indoor ini bertujuan untuk membolehkan tanaman ini mengumpulkan semula tenaga dengan melakukan proses fotosintesis. Kaedahnya adalah dengan meletakkan tanaman indoor kita di luar dan kawasan tersebut mestilah menerima cahaya matahari (tidak terlindung) yang baik.

-Walaupun ianya digelar Tanaman Indoor, tanaman bagi tujuan hiasan dalaman ini TIDAK BOLEH berada dalam kediaman kita dalam jangkamasa yang agak lama dengan tidak mendapat/menerima cahaya matahari yang mencukupi. Ini boleh menyebabkan pokok layu, tidak sihat dan berpotensi tinggi untuk mati.

– Pelajari teknik berlaman serta bercucuk tanam. Proses pembelajaran merupakan proses yang tidak terhad dan tiada batasnya. Sentiasa mempelajari teknik- teknik yang betul dan terkini.

– Dapatkan khidmat nasihat teknikal dari mereka yang berpengalaman pakar dalam segmen berekbun dan berlaman serta jangan sesekali berputus -asa.

Kesimpulannya, tiada istilah “Tangan Panas, Tangan Sejuk” dalam melakukan aktiviti berlaman. Ianya hanyalah terminologi yang boleh membantutkan usaha kita untuk melaksanakan aktiviti berucuk tanam. Ianya sekadar mitos sahaja. Realitinya, pelajari dan amalkanlah teknik yang betul dalam berlaman. Selamat Berlaman.

Ramai yang tahu bawang putih digunakan sebagai salah satu bahan dalam ramuan masakan dan ada juga segelintir menggunakannya untuk tujuan perubatan. Tetapi, ramai yang tak tahu bahawa bawang putih pun boleh digunkan di laman atau kebun. Ia bukan sahaja sebagai bahan anti serangga malah berupaya menjadi baja tanaman. Berikut 10 kegunaan dan manfaat bawang putih kepada tanaman

1. Ros sukakan bawang putih
Menurut Herb Society of America, dengan menanam pokok bawang putih di sekitar rumpun ros dapat membantu mencegah masalah serangan serangga dan penyakit yang banyak menyerang tanaman ros

2. Teh bawang putih mencegah Powdery mildew
Kupas serta potong 3-5 biji bawang putih dan rendam bersama 1 liter air panas. Biarkan air rendaman selama 24 jam. Selepas dibiarkan terendam 24 jam, tapis dan campurkan air rendaman bersama 3 liter air bersih. Semburkan campuran teh bawang putih tersebut pada keseluruhan tanaman termasuk di bahagian bawah daun

3. Tanam pokok bawang putih sekitar pokok buah
Seperti tanaman ros, pokok bawang putih yang ditanam di sekitar pokok buah berupaya mengelak serangan serangga dan penyakit terutamanya yang berpunca dari tanah. Ia mampu mencegah serangga perosak buah seperti lalat buah, kumbang dan sebagainya

4. Bawang putih sebagai racun kulat
Campurkan 2 labu bawang putih bersama 1 sudu teh cecair pencuci pinggan di dalam 2 cawan air. Kisarkan dan tapis. Campur pati bawang putih tadi bersama 1 gallon air dan semburkan pada tanaman yang dijangkiti. Campuran racun bawang putih ini juga boleh disimpan di dalam peti sejuk

5. Elak kehadiran ular
Bukan lah takut, tapi bahaya kepada keselamatan terutamanya jika ular yang menyelinap masuk dari laman menuju ke dalam rumah. Jadi, untuk atasi masalah ini berlaku, tanam bawang putih di sekitar kediaman anda. Ini kerana bawang putih merupakan pencegah alami untuk ular

6. Mencegah tikus mondok
Tikus mondok adalah ancaman utama jika anda seorang penternak. Ia akan aktif di waktu malam. Sebab itu, ramai yang tak akan perasan kehadiran tikus mondok di kebun atau kediaman kerana ia sangat kecil. Untuk mencegah atau menghalau tikus mondok di kebun anda, cuba hancurkan beberapa labu bawang putih dan masukkan ke dalam lubang yang dikesan menjadi tempat persembunyian tikus mondok

8. Elak serangan belalang
Belalang juga antara ancaman serangga perosak yang akan memakan tanaman anda secara diam. Walupun fizikalnya besar dan mudah dikesan, belalang antara serangga yang cepat memakan daun tanaman anda. Sedar-sedar, daun dah berlubang. Untuk atasi masalah ini, boleh cuba gunakan semburan teh bawang putih

9. Semburan racun untuk semua jenis serangga
Kisar 4 biji cili api bersama 4 ulas bawang putih, 3/4 sudu cecair pencuci pinggan, 1 sudu dan 3 cawan air. Biarkan bahan kisar 24 kemudian ditapis. Semburkan racun serangga bawang putih ini pada tanaman yang dijangkiti.

10. Bawang putih untuk ayam
Jika anda ada menternak ayam, burung dan sebagainya, Cuba hancurkan 2 atau 3 biji bawang putih. Kemudian  masukkan ia ke dalam air minuman ayam. Ia Mampu meningkat tahap immun ayam darisebarang penyakit

Iron chlorosis adalah salah satu penyakit yang di hadapi oleh tanaman yang berpunca daripada masalah kekurangan iron. Penyakit ini akan menyebabkan daun kekuningan dan secara tidak langsung menyebabkan tanaman tidak subur. Cara untuk mengatasinya adalah dengan memberi makanan tambahan iaitu seperti baja yang dikhaskan untuk daun atau mengandungi iron mencukupi seperti diperlukan tanaman.

Bila saya buat share ke group tanaman. Ada yang bertanya apa kegunaan paku dimasukkan dalam tanaman bunga berkenaan.
Sebenarnya dah acapkali saya share post2 omputih atau luarnegara mereka menggunakan paku atau air dari karat paku sebagai medium untuk suburkan pokok.
Bila ada yang bertanya saya terpanggil untuk mencari maklumat dari khazanah google, maka ini infonya:

Untuk bagi pokok subur menghijau, biasanya air karat atau rendaman paku karat disiram,
bagi tanaman yang mempunyai masalah kekuranagn iron atau dipanggil iron chlorosis boleh menggunakan petua ini. Petanda tanaman anda mempunyai masalah ini adalah apabila daun baru kelihatan kekuninggan.

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya.  Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Semua jenis tanaman herba: Kebanyakan tanaman herba hidup dengan baik di luar kediaman. Tanam herba di dalam pasu dan letakkan ia di tepi jendela, tumbuhan ini masih dapat hidup subur dengan bekalan cahaya dari luar.


Para Suami Semua! Ikutilah Tips Ini Jikalau Mahu Isteri Anda Gembira

Para suami sekalian, anda mesti cintakan isteri anda bukan? Jadi, anda jugalah mesti berusaha untuk memikir apa yang patut untuk anda buat supaya isteri anda gembira. Tidak ada idea? Haaa mari sini saya bagi idea. Apa kata, anda mengubah suai dapur di rumah anda itu. Dapur kan tempat kegemaran para isteri dan kadang-kadang itu, itu jugalah tempat mereka meng-release-kan stress mereka. Jadi, apa tunggu lagi, mari saya cadangkan apa yang patut anda, para suami, mengubah suai dapur di rumah anda.

DAPUR HIJAU.

Baiklah, dapur hijau ini, ia memberi energi yang positif dan dapat menenangkan diri kita. Dekorasi kehijauan atau mengecat dapur dengan warna hijau, dapat membantu mata kita segar. Cuba bayangkan, isteri anda balik penat dari kerja ke, dan bila dia tengok dapur je, fuhh. Auto fresh mata dan happy.

DIY BACKSPLASH

Diy backsplash ini, telah menjadi tarikan utama hiasan di dapur kita, lagi-lagi bila dapur kita warna putih. Kenapa backsplash? Sebab backsplash ini dapat mengubah penampilan dapur anda dari biasa ke luar biasa. Tapi lebih baik panggil pakar yang buatkan melainkan anda memang handal, boleh lerr buat sendiri.

Dan yang terakhirnya adalah,

RUANG DAPUR YANG BERDEKATAN DENGAN LAMAN.

Ok, ini adalah sebuah masterpiece atau cara yang paling efektif dan gempak. Cuba bayangkan, dapur anda, dekat dengan laman yang penuh hijau-hijau itu? Takkan ia sesuatu seperti fantasi? Kayangan? Isteri anda pun merasakan seronok juga bila dia memasak, dia boleh lihat anda bermain bersama-sama dengan anak-anak anda. Itu pun boleh membuatkan senyum di muka seorang isteri. Tambahan lagi, dapur yang didekorasi berdekatan dengan laman ini dapat menambahkan lagi suasana nyaman dan segar.

Jadi para suami sekalian, amacam? Setuju dan seronok ke bila dapat idea macam ini? Bila lagi kan nak bahagiakan isteri kalian. Selagi ada masa bersama, apa salahnya kan sekali sekala bagi something yang isteri bangga dengan perbuatan anda sendiri. Iyer dok? Haa apa-apa pun, semoga berjaya!

Mudahnya kalau tahu cara nak cuci sendiri Aircond di rumah tak perlu upah orang lagi. Aircond atau penyaman udara tiba-tiba tak sejuk. Selain berpunca daripada kehabisan gas, ia jua disebabkan oleh kotoran atau habuk yang dah tepu pada bahagian penyaring (filter) atau kipas outdoor unit.

Kebiasaannya, ramai yang ambil keputusan untuk memanggil orang untuk selenggarakan. Lepas tu kena bayar mahal-mahal. Ramai jugak yang mengeluh situasi ni terutamanya apabila di tengah bulan. Jadi tak pasang lah aircond sampai tunggu gaji baru panggil orang service.

Sebenarnya anda boleh je service sendiri unit aircond tu. Mula-mula cuba cuci dulu unit aircond. Ia tak memerlukan peralatan yang rumit. Hanya masa dan tenaga sahaja diperlukan. Lepas dah cuci itu pun masih tak berapa sejuk, itu maksudnya dah habis gas. Barulah tambah gasnya.

Macam mana nak cuci aircond?

Cara Cuci Aircond Di rumah

1) Filter

Buka penutup depan indoor unit dan keluar filter yang macam jaring dalam tu. Filter ni kena sentiasa dibersihkan sekurang-kurangnya 1 bulan sekali.

Basuh dengan sabun serbuk kemudian sental dengan berus plastik (jangan guna berus sabut). Lepas itu,  bilas dengan air paip. Jemur sehingga kering.

2) Indoor Condenser Coil

Sementara tunggu filter tu kering, vacuum pada condenser coil dan lubang yang ada pada cover indoor unit tu kasi buang habuk dia. Kalau ada habuk yang degil sangat melekat tak nak keluar pada condenser coil tu cara dia senang sahaja. Ambil spray masukkan air paip sembur sikit bagi lembap. Sebelum tu off kan suis aircond dan cabut plug, cover tempat-tempat elektronik board dengan plastik.

Kemudian ambil berus gigi yang sudah tidak digunakan atau berus kiwi kasut ataupun berus cat, sapu perlahan-lahan pada condenser. Tapi hati-hati jangan sampai mencederakan `sirip aluminium’ pula (yang macam bentuk sikat tu). Cuci sampai puas hati.

3) Blower Fan

Blower fan ini kalau habuk tebal melekat dekat badan dia, angin akan menjadi perlahan sebab itu akan rasa udara sejuk yang keluar tu macam tak sampai. Cara nak cuci blower fan ini tak perlu susah hanya guna kaedah vacuum dan gosok dengan berus gigi atau berus cat. Jangan spray dengan air takut nanti habuk melekat susah nak vacuum.

4) Outdoor Compressor Coil

Yang ini pun kena cuci jugak. Cuba jenguk di bahagian sirip kompressor itu, kalau habuk dah tebal sampai tak nampak coil dalam maknanya memang dah kena sental. Cara dia sama seperti cuci indoor condenser coil.

Tembak je dengan air tapi kalau tak boleh juga terpaksa buka cover outdoor tu kemudian sental dengan berus plastik dan cuci dengan serbuk sabun.

Selepas itu dibilas dengan air semula. Cuci sampai nampak coil dan kalau boleh penglihatan kita tembus menerusi setiap sirip coil. Jangan takut nak siram air sebab compressor ini memang dah direka untuk tahan hujan mahupun panas.

Dah siap semuanya boleh pasang semula air filter yang sudah kering tadi dengan cover sekali. Siap sempurna semua bahagian telah di pasang dengan yakin, cuba on dan rasa udara yang keluar aircond indoor unit ada perbezaan atau tidak dari sebelum diselenggara.

Kalau sama, perlu buat chemical servis iaitu masukkan gas. Tapi part ni perlukan peralatan dan kemahiran khas. Lebih baik anda panggil orang yang mahir untuk isi gas sahaja.

Senang kan tak perlu susah-susah nak panggil orang buat kerja ni. Sendiri servis lebih puas hati.

‘Memang niat saya dan suami ingin menjadikan ruang bawah tangga lebih bermanfaat kerana ramai orang membiarkan bahagian ini kosong tanpa sebarang kemasan serta mahu ia nampak berbeza daripada rumah orang lain’, ujar Cikgu Haslina yang mengajar subjek Sains di sebuah sekolah kerajaan.

Penulis amat tertarik dengan usaha yang dijalankan oleh pemilik untuk menaiktaraf bahagian bawah tangga rumah untuk menjadi tempat berehat serta sesuai untuk digunakan oleh tetamu yang datang bertandang dan menyukai cetusan idea di kabinet tv rumah ini.

Menurut Pn Haslina, beliau mendapat bantuan daripada kontraktor pertukangan yang dikenali dalam laman sosial instagram untuk merealisasikan idea beliau iaitu mempunyai kabinet yang memukau mata dalam rumah yang berkeluasan 1500 kaki persegi.

“Walaupun menelan belanja yang agak tinggi serta mengambil masa selama 6 bulan untuk disiapkan secara berperingkat, kami tetap berasa bangga dan amat berpuas hati dengan pilihan dekor yang kami lakukan dalam rumah ini”, katanya.

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Memilih Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Membeli Karpet Yang Terlalu Kecil

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.


Ruang Tamu Tetap Cantik Dengan Adanya ‘ Play Area’ Si Manja

BENTANG KARPET

Karpet ini bukan sahaja memberi keselesaaan kepada si cilik ketika bermain di ruang yang disediakan, malah ia sebagai sistem “zone” yang memisahkan ruang bermain dan bahagian yang lain. Pilih permaidani yang berwarna warni atau mempunyai karekter yang diminati oleh anak anda

Nota: Jangan pilih karpet dari jenis berbulu kerana ia mudah memerangkap habuk. Sebaiknya pilih jenis rug atau tatami yang mudah di cuci dan dibersihkan

SEDIAKAN RUANG PENGSTORAN

Sesetengah ruang di dalam kedaiman anda, mempunyai potensi sebagai ruang bermainan seperti di bawah tangga. Oleh itu sediakan kemudahan seperti bekas simpanan permianan atau rak untuk memudahkan anak anda menyimpan perminan. Disamping itu juga, kanak-kanak lebih cenderung bermain di tempat simpanan perminannya sahaja. Jadi secara tidak langsung, ia mampu mengelak ruang tamu anda dari berselerak dengan permainan

KESELESAAN OPTIMUM

Letak beberapa biji kusyen, floor pillow atau bean bag untuk menjadi tempat “landing” si cilik sambil bermain di sudut yang telah dipilih menjadi play area. Dah penat bermain, mesti mereka nak rehat seminit dua sebelum bangun semula dan teruskan bermain. Kanak-kanak kan suka berimagenasi, sementara mereka mencari idea, boleh baring atau duduk santai jika kemudahan tersebut disediakan

KELENGKAPAN

Menambah kemudahan dan keselesaan saat bermain di ruang atau sudut khas, sediakan kerusi atau meja mengikut kesesuaian saiz si cilik. Nanti, tak adalah permaian bersepah atas meja. Secara tidak langsung, ia lebih menggalak anak anda berfikir secara kreatif

DINDING MENCONTENG

Elak dinding anda menjadi tempat lakaran seni si cilik? Ini yang anda perlukan. Sediakan sebuah dinding padu, menjadi papan hitam sebagi ruang ekspirasi. Boleh guna cat atau pelekat “chalk board” yang banyak terdapat  di pasaran. Jika anak anda masih kecil dan belum berminat untuk menconteng atau melakar, boleh gantikan dengan didning berwarna warni atau “Buzy board”

Dekorasi ruang dalaman rumah yang berkonsepkan moden ini sememangnya sering menjadi tema pilhan ramai masa kini. Mana tidaknya, dekorasi seperti ini boleh membuatkan ruang dalaman rumah anda tampak lebih elegan, mewah dan bergaya.

Buat anda yang menyukai dan mahukan dekorasi ruang dalaman rumah yang berkonsepkan moden seperti ini, ada lima perkara yang wajib anda tahu.

Ini kerana, mungkin ada segelintir di kalangan anda yang masih belum mengetahui perkara ini dan mahukan tip bagaimana untuk membuatkan dekorasi ruang dalaman rumah yang berkonsepkan moden seperti ini.

Oleh itu, dalam segmen Tip Impiana episod kali ini, kami kongsikan kepada anda lima perkara yang wajib anda tahu bagi yang gemarkan dekorasi berkonsepkan moden ini.

1.Penggunaan Lampu ‘Spot Light’ Adalah Wajib

2.Gunakan Aksesori & Perabot Yang Berwarna Gelap

3.Elakkan Menggunakan Langsir Jenis ‘Rod’

4.Elakkan Pengunaan Perabot Sofa Yang Bersaiz Besar

5.Pemasangan ‘Fluited’ Di Bahagian Ruang Tamu

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;

Apabila tiba waktu untuk membersihkan rumah, pasti ada dikalangan anda berasa stres dan pening untuk membersihkan debu habuk yang melekat pada permukaan perabot seperti kabinet televisyen, meja, sofa, celah-celah langsir dan sebagainya.

Nak pula tu, kekotoran debu habuk ini masih ada dan melekat di permukaan perabot dalam rumah anda padahal anda baru sahaja membersihkannya beberapa hari yang lalu. Pelik kan?

Walaupun pelik, perkara tersebut sememangnya benar dan berlaku. Jadi tidak hairan lah kalau ada yang berasa stres ketika mahu mencuci debu habuk yang ada di dalam rumah.

Tetapi kini anda tidak perlu berasa stres dan pening untuk membersihkannya kerana ada petua mudah yang boleh anda lakukan untuk menyelesaikan masalah tersebut.

Bahan-bahan yang diperlukan adalah;

Akhir sekali, campurkan kesemua bahan tersebut dan tuangkan ke dalam botol penyembur kemudian goncangkan selama beberapa saat.

Selepas itu, campuran cecair tersebut sudah boleh untuk diguna pakai bagi kerja-kerja mencuci debu habuk yang ada di dalam rumah anda. Mudah kan? Selamat mencuba!

Sumber: Instagram Jason Jezi

Kita mempunyai budaya atau gaya hidup yang agak berbeza dari orang barat. Ini termasuklah gaya kita mengadap juadah dan memasak serta juadah yang kita nikmati. Jika kita lihat kini rekaan dapur hampir semua yang menyediakan ruang sarapan yang juga menjadi sebahagian daripada komponen dapur tersebut.

Soalnya adakah kita perlukan kaunter sarapan ini? Adakah kita bersarapan di kaunter tersebut atau ramai-ramai makan di meja makan sebenar? Jika tidak apakah peranan kaunter tersebut? Bagi kediaman yang agak besar dan mempunyai ruang makan yang selesa, Jadi tidakkah ia membazir? Tidak kerana banyak peranan kaunter seumpama ini. Adakala kaunter seumpama ini boleh kita manfaatkan untuk anak-anak menikmati juadah terutama mereka yang sibuk dan terpaksa memenuhi jadual harian anak-anak.

BIAR PUN TIDAK BESAR DAN LUAS, IA ADAKALANYA BERFUNGSI UNTUK GOTONG – ROYONG TERUTAMANYA KETIKA PENYEDIAAN JUADAH ATAU BAHAN MASAKAN.

RUANG SEMPIT? OLAHKAN KEMBALI KAUNTER INI MENJADI MEJA MAKAN. GAYA MODEN YANG KREATIF.

KARYA SENI, DUA ELEMEN MODEN DAN TRADISI BERSATU DALAM GAYA CLEAN CUT. MENYERLAHKAN NILAI MEWAH SEBENARNYA.

Bagi kaunter di kediaman kecil ia boleh dijadikan ruang penyediaan makanan, anak-anak membuat kerja rumah sambil kita memasak, tempat meraikan tean baik datang bertandang sambil menyediakan juadah dan sebagainya. Ia seemangnya menjimatkan ruang dan masa. Cuma, bagaimana anda menghias ruang ini agar tidak nampak asing daripada rekaan dapur? Kini terdapat banyak rekaan kerusi kaunter sarapan yang cukup menarik dan ia bagaikan satu tarikan di dapur.

MENCURI RUANG. KERUSI KAUNTER JARANG PILIHAN TERBAIK UNTUK MENGELAKKAN RASA SEMPIT DAN SESAK DI KAWASAN DAPUR . MALAH IA SERASI DENGAN KAUNTER DAPUR.

ILHAM BIJAK. PERANAN MENJADI KAUNTER PENYEDIAAN BAHAN MASAKAN DAN SARAPAN/ BIAR KAWASAN SANGAT SEMPIT TETAPI MASIH ADA CARA UNTUK KITA MEMANIPULASIKAN RUANG

SEKADAR DIPINGGIRAN. MASIH LAGI BERTEMAKAN RUANG SEMPIT DAN MEMANFAATKAN IA AGAR TIDAK TERBIAR BEGITU SAHAJA.

PILIHAN URBAN. GAYA CLAN CUT MINIMALISM DENGAN ILHAM GARISAN TIRUS. MENOLAK REKAAN KETERLALUAN DAN MEMENTINGKAN  KESELESAAN.

UNIT ISLAND YANG DITAMBAH FUNGSI SEBAGAI KAUNTER SARAPAN. CANTIK DAN PRAKTIKAL.


Cara Hasilkan Mikroorganisma Lokal yang Paling POWER Untuk Menggalakkan Penghasilan Buah

Semalam LAMAN Impiana ada kongsi resepi hormon penggalak buah untuk pokok lemon. Ramai pulak yang tanya apa itu MOL dan cara buat MOL.

Apa itu MOL? ia adalah Mikro Organisme lokal (MOL). Ia dihasilkan melalui proses perapan bahan-bahan tertentu. Ada yang guna buah sahaja, Batang pisang dan pelbagai lagi. Melalui proses perapan bahan-bahan yang telah dipilih, ia akan menghasilkan bakteria yang bermanfaat untuk tanaman. Baik kegunaan nya secara langsung mahupun tidak.

Sebelum menghasilkan MOL, terlebih dahulu kita perlu tahu kegunaan MOL ini. Setiap bahan perapan yang digunakan untuk membuat MOL menghasilkan bakteria yang berbeza dan memberi keperluan yang tidak sama untuk setiap penggunaan nya pada tanaman.

Antara Jenis MOL dan kegunaanya:

MOL Nasi
Mengandungi bakteria Sacharomycees dan lactobacillus
Mengandungi mikroorganisma pengurai dan penyubur tanaman.

MOL Sabut Kelapa + Jerami
Kaya dengan unsur K (Kalium). Bermanfaat sebagai racun serangga

MOL Aneka Buah
Sebagai perangsang bunga dan buah dan meningkatkan kualiti buah seperti daya tahan dan menambah rasa manis buah

MOL Aneka Sayur
Mengandungi mikroorganisme pengurai dan penyubur tanaman.
Mengandungi Sitokinin, karbohidrat, Pseudomonas, Aspergilus dan Lactobacillus

MOL Rebung Bambu
Mengandungi sumber Organik, Giberellin, Azotobacter dan Azospirillium yang tinggi untuk merangsang pertumbuhan tanaman secara cepat

MOL Boggol Pisang
Mengandungi Giberellin dan Sitokinin. Mengandungi Bakeri Azospirillium, Azotobacter, Bacillus, Aeromonas, Aspergillus, mikrob pelarut fosfat dan mikrob selulotik

Sebenarnya, banyak lagi bahan yang boleh dijadikan MOL. Tapi ini antara yang terkenal dikalangan pekebun sama ada untuk tujuan penghasilan optimum mahupun mempercepatkan pertumbuhan tanaman.

Tapi kali ini, LAMAN Impiana lebih memfokuskan cara nak buat MOL buah. Terdapat pelbagai kaedah dan cara.

MOL buah paling mudah

Bahan-bahan:
1 bahagian campuran buah
1 bahagian gula merah

Cara-cara:
1. Potong dadu buah-buahan yang hendak digunakan. Sebaiknya, guna buah-buahan yang dah rosak. Kalau ada yang menggunakan labu, atau buah-buahan yang masih pejal anda dinasihatkan untuk sagat halus dahulu buah-buha keras ini untuk mempercepatkan proses penapaian.
2.Campurkan buah-buahan bersama gula merah tadi sehingga rata dan peram untuk tempoh 7-14 hari.
3. Kemudian tapiskan dan ambil airnya sahaja.
4. Bila nak digunakan, ambil 5-10 ml pati MOL buah tadi dan campurkan bersama 1 liter air tanpa klorin. Ia sesuai dijadikan sebagai semburan foliar.

MOL buah mantap

Bahan-bahan:
5 liter air kelapa
2 liter air cucian beras
0.5 liter perahan air tebu
1.5 liter sari buah betik/nanas/tembikai
1 liter air yang telah dilarutkan bersama 500gm gula merah

Cara-cara:
1. campurkan kesemua bahan dan dikacau rata.
2. Peram bancuhan untuk tempoh 5-7 hari dan kemudian ditapis.
3. Ambil 10 ml pati dan campurkan bersama 1 liter tanpa klorin apabila perlu digunakan.
4. Simpan air MOL di kawasan yang tidak terdedah pada terik matahari di dalam suhu bilik.Tidak perlu simpan di dalam peti sejuk.

MOL pekebun tegar

Bahan-bahan:
1Kg campuran buah-buahan
1 liter air kelapa
1 liter cucian beras
1 liter urin kambing atau lembu
1 KG tinja kambing
sedikit EM 4
5 senduk Gula merah
500 gm kunyit hidup

Cara-cara:
1. Racik halus campuran buah-buahan dan kunyit hidup
2. Campurkan kesemua bahan dan dikacau rata
3. Tutup bekas perapan sehingga ketat. dan diperam selama 2 minggu. Setiap 2 hari anda perlu buka bekas perapan untuk membebaskan gas yang terhasil ketika proses dan kacaukan.
4. Selesai perap 2 minggu, tapiskan air perapan dan simpan air nya di kawasan bersuhu bilik dan tidak terdedah keapda terik matahari.
5. Jika hendak emnggunakannya, campurkan 10ML pati bersama 1 liter air.

Sumber:inspirasiberkebun.blogspot.my

Perkongsian kali ini lebih menarik dengan menggunakan dua teknik penanaman daun sup yang kita boleh buat dirumah. Kaedah pertama yang digunakan adalah kaedah nutripot dan kaedah kedua pula adalah kaedah menggunakanpasu biasa.

Perkongsian dari Family Agro Tani ni memang cukup menarik dan mudah untuk yang baru berjinak-jinak untuk bercucuk tanam.

Bangun-bangun (Plectranthus amboinicus )
Bangun-bangun, bebangun, pokok ubat batuk, raja bangun, hati-hati hijau atau sedingin ataupun nama saintifiknya Plectranthus amboinicus / Coeus amboinicus merupakan sejenis herba wangi dan boleh dimakan.

Jus dari daunnya boleh melegakan batuk dan asma. Rebus kira-kira segenggam daunnya hingga mendidih dan minum setelah suam.
Daunnya berbau wangi dan boleh dijadikan ulam. Ada juga yang menjadikannya sebagai aroma dalam minuman teh.

Bagi sakit kepala, ramas daunnya dan lekapkan pada dahi pesakit. Bagi menyedarkan orang yang pitam pula, ramasan daun hendaklah didekatkan pada hidung.
Untuk penawar gigitan binatang, tumbuk daunnya dan ditampal pada bahagian yang digigit. Ia dimakan bagi melancarkan pengaliran darah, merawat sembelit, asma, haid bermasalah, kencing bernanah, sakit kepala (migrain), sakit perut, batuk, pelbagai penyakit kulit, gastrik dan buasir.

Ia juga dimakan bagi meningkatkan selera makan, daya imunisasi badan, kesan awet muda dan mendapatkan kesan antioksidan

Mangun (Plectranthus spp.)
Tumbuhan dikenali dengan nama ‘mangun’ di kalangan penduduk kampung di Negeri Sembilan ini merupakan sebahagian daripada bahan yang digunakan di dalam penyediaan gulai tempoyak daun. Daunnya seakan nilam atau bangun-bangun tetapi lebih nipis, berbulu dan memiliki aroma serta rasa lemon. Hidup dengan subur di tanah lembap yang kaya dengan humus dan bersaliran baik. Menghasilkan bunga berwarna ungu di dalam persekitaran yang sesuai.

Buat sendiri lantai simen cara mudah dan murah, tak payah upah tukang. Sebenarnya tak susah mana pun hendak buat lantai simen asalkan anda ada kerajinan untuk melakukannya sendiri.

Barang-barang yang diperlukan juga tidak banyak. Lebih berbaloi buat sendiri jika lantai simen yang ingin dibuat itu terhad keluasannya. Kalau upah tukang, tentu upahnya boleh tahan juga bukan. Jadi eloklah buat sendiri sahaja.

TIP MELAPIS LANTAI KONKRIT BATU MUDAH (TANPA BESI)

Saja nak berkongsi tip konkrit simen mudah, tidak sakit pinggang dan ringan. Ini adalah layer konkrit kasar.

Ratio konkrit:

✓1 beg simen
✓2½ wheelbarrow Pasir
✓1 wheelbarrow Batu

LANGKAH DEMI LANGKAH:

1. Letak je atas bukit pasir.

2. Pecahkan beg simen.

3. Cedok pindah ke sebelah..cedok bahagian bawah agar mudah simen dan pasir bercampur cepat.

4. Pindah sekali lagi, cedok bawah.

5. Apabila sudah sekata, buatlah kawah.

6. Tabur batu di tebing kawah.

7. Isi air sampai hampir limpah kawah dan biarkan 10 minit untuk resapan.

8. Anda akan rasa tebing itu sangat lembut. Sangat mudah dan ringan. Tarik dan ratakan sahaja sambil tarik. Akan rata dengan sendiri.

9. Ratakanlah dengan senduk/trowel simen. Pastikan air tidak bertakung. Siap!

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


Putih Dan Hitam Serlah Gaya Klasik Nan Elegan

Elegan, seksi dan seni. Mungkin sekilas pandang teringat kita akan keagungan zaman Coco Chanel yang banyak bermain rona putih dan sedikit palitan hitam sebagai identiti beliau. Malah tidak sah jika kita bemain dengan rona ini jika tidak dihias dengan aksesori dinding. Putih atau hitam putih ? Yang  mana mahu mu? Putih hitam bermakna putih mendominasi hitam. Selalunya ia memberi imej klasik moden, elegan dan mahal. Percaya atau tidak?

Manakala hitam putih pula , hitam mendominasi ruang dan diselangkan sedikit dengan putih. Selalunya ia melambangkan gaya moden dan bebas. Ruang nampak sofistikated, berani dan individualistik. Seni hias moden selalunya cukup gemar bermain dengan rona hitam yang mendominasi ruang. Ia boleh dikatakan melanggar taboo dalam menghias ruang. Jadi jika anda punya koleksi perabot pop art, moden atau industri, , pilihan hitam putih dilihat sangat menarik. Apatah lagi jika anda kenakan 1 warna ketiga yang menyerlahkan seri ruang seperti merah epal.

Berbeza dengan putih hitam, ia lebih lembut dan halus, Selalunya perabot moden klasik, klasik atau art deco cantik dikenakan dengan gaya seumpama ini. Selain daripada rekaan ala Amerika, tata hias ala Perancis dan Scandinavian cukup molek diserlahkan dengan pilihan tema seumpama ini. Apatah lagi jika anda mengenakan banyak  aksesori kristal seperti chandalier, cermin dan material perak. Tidak salah jika anda mengenakan chandalier hitam sebagai ganti. Apa yang pasti, putih hitam merupakan pilihan yang cukup cantik dan menarik. Hitam bagaikan memenuhi kehadiran putih dan anda sendiri tidak perlu rona kedua kerana ia sudah memadai. Simple-simple je di IMPIANA…..

Tatkala menjejakkan kaki ke ruang dapur berkonsep Klasik moden ini, ilusi keluasan berganda jelas kelihatan pada pandangan mata apabila rona putih mendominasi ruangan ini. Rona putih polos menjadi pilihan, lantaran warna ini merupakan warna kegemaran pemilik serta menjadikan keseluruhan ruang dapur tampak lebih bersih, luas dan cukup elegan. Manakala, kemasan seperti palet logam pula menyuntik nilai estetika, memberi elemen malar segar, semula jadi dan bergaya pada ruang dapur.

Sengaja memilih warna putih yang mendominasi material pintu kabinet, pemilik mengakui tidak menggemari corak dan warna yang terlampau banyak. ” Saya tidak suka terlalu banyak corak dan warna. Oleh itu, saya memilih warna putih yang digandingkan bersama warna perak untuk kabinet dapur. Kemudian, saya tampilkan perabot atau perkakasan yang mempunyai warna yang menonjolkan sebagai kontras kepada warna putih ini,” kata pemilik. Pemilihan warna putih sebagai warna dominan ruang dapur ini bukan sahaja menyerlahkan gaya tetapi turut mencerminkan personaliti si pemilik yang begitu teliti dan sempurna dalam mendekorasi.

Selain itu, rekaan ruang kabinet bukan sahaja difikirkan untuk masa ini, tetapi telah mengambil kira penggunaan jangka masa panjang. Pemilik turut mereka ruang peti sejuk yang boleh ditambah kelak. Selain pemilihan kabinet dapur, kaunter top turut menjadi elemen penting dalam penataan gaya dapur minimalis. ” Pengenalan material solid surface berona putih yang dipadankan bersama kabinet putih dan perak ialah aplikasi lembut yang sepadu dengan konsep minimalis,” terang pemilik lagi.

PENSTORAN SEMPURNA

Pereka juga mengilhamkan reka bentuk kabinet yang praktikal, kemas dan mengutamakan peletakan perkakasan dan peralatan dapur untuk kegunaan harian pemilik. Pereka menghadirkan rekaan full height cabinet berukuran 11 kaki bagi mengoptimumkan ruang penstoran pemilik di dapur.

Bukan itu sahaja, pemilik pula bijak mengatur dan membahagikan ruang penyimpanan agar ruang penstoran digunakan secara optimum dan memudahkan capaian ketika memasak. Susun atur penyimpanan barangan dan perkakasan pemilik pula diatur sempurna mengikut kategori penstoran. Penyusunan yang efisien ini juga dibantu oleh sistem laci bina dalam yang luas serta memudahkan pencarian barangan yang diperlukan pemilik. Bahkan, pemilik juga dapat menyimpan lebih banyak perkakasan memasak dengan lebih kemas dan tersusun.

“Ketika perbincangan bersama pereka dalam menentukan karakter kabinet dapur yang diinginkan, saya memang mahukan full height cabinet, drawers yang besar serta pintu yang senang dibuka seperti lift up door dan bar handle untuk memudahkan penyimpanan dan menyusun barang-barang yang banyak,” jelas pemilik.

PERANAN KAUNTER PULAU

Kehadiran kaunter pulau berukuran 6 kaki x 3 kaki, melengkapkan binaan di dapur indah ini. Ia didatangkan dengan material Quartz stone rona Blanco Norte yang kukuh dan versatil. Material ini turut melengkapi bahagian kaunter top pada kabinet dapur. Rona ini menyuntik wajah dapur yang tampak kemas dan bersih secara keseluruhannya. Dalam masa yang sama akan dijadikan sebagai lokasi penempatan pelbagai barangan dan memaksimumkan penstoran.

Bukan itu sahaja, bagi pemilik, kaunter pulau dan ruang dapur memainkan peranan penting bagi menjalin hubungan bersama anak-anak, ahli keluarga mahupun teman-teman yang datang berkunjung. Kaunter pulau menjadi medan interaksi antara mereka.

Fungsi kaunter pulau ini tidak terhenti setakat itu. Bahagian dasar kaunter pulau dimaksimumkan fungsinya sebagai zon storan yang baik. Secara tidak langsung, ia membantu pemilik kediaman dari segi memudahkan capaian dan menyimpan perkakasan dapur berhampiran tempat memasak. Laci bina dalam juga dibina dengan lebih besar bagi memudahkan pemilik sekeluarga, apabila sering meluangkan masa di dapur kesayangan ini dengan pelbagai aktiviti yang dilakukan seperti berbual-bual sambil menikmati hidangan dan sebagainya.

Kepuasan jelas tergambar pada wajah pemilik, apabila dapur impian yang diidamkan menepati cita rasa yang diinginkan. Ternyata, pereka berjaya menjelmakan dapur bergaya Klasik moden yang elegan lagi efisien di dapur ini.

Perabot yang paling penting dan utama di bilik tidur semestinya katil. Oleh kerana itu lah apabila anda memilih katil pastikan anda membuat keputusan yang tepat. Jangan hanya memandang atau menilai pada reka bentuk yang cantik semata. Anda harus juga pertimbangkan beberapa perkara lain agar anda tidak menyesal atau tersilap membuat pilihan. IMPIANA kongsikan panduan memilih katil di bilik tidur.

TIP PILIH KATIL

1. Buat ukuran bilik tidur anda terlebih dahulu. Ini penting bagi membolehkan anda mengetehui saiz sebenar bilik tidur anda supaya memudahkan anda mengenal pasti saiz katil pilihan

2. Pilih katil mengikut penataan gaya pilihan anda. Jika menggemari rekabentuk yang ringkas dan mudah, pilih mengikut cita rasa anda agar tidak menyesal di kemudian hari.

3. Pilih tilam yang betul. Tilam yang betul penting bagi menjamin waktu tidur yang baik dan selesa. Buat perbandingan antara jenama tilam di pasaran yang ada di pasaran. Yang penting, tilam tersebut dapat mempunyai struktur tampungan yang baik.

4. Membeli katil. Luangkan masa yang lebih lama untuk membuat keputusan dalam pembelian katil dan tilam. Seeloknya, jika pasanagn suami isteri, bawa pasangan anda sekali agar turut terlibat sama dalam pembelian.

5. Cari harga yang terbaik. Dengan pelbagai jenama tilam di pasaran, cari jenama dengan tawaran yang terbaik. Begitu juga dengan perabot katil anda. Cari rekabentuk yang benar-benar menambat hati anda pada harga yang berpatutan.

Rumah teres jenis setingkat milik Mohd Firdaus Tahir yang bertempat di Klang, Selangor dengan keluasan 1500 kaki dilengkapi dengan ruang tamu yang cukup selesa, tiga bilik tidur dan sebuah dapur yang melengkapkan nadi kediaman ini.

Pastinya ramai akan teruja dengan cerita di sebalik kediaman ini, dengan hanya berbelanja kecil tetapi rumah milik peribadinya ini mampu kelihatan seperti sebuah syurga mahligai indah serba lengkap. Inilah yang dikatakan bijak berbelanja menang memakai.

Anak kedua dari empat beradik yang berasal dari Klang, Selangor ini memilih konsep moden dan Inggeris bagi kediamannya. Bukan itu saja malah gabungan moden dan Inggeris ini tidak mengehadkan Mohd Firdaus untuk berkarya.

“Ruang tamu diwujudkan dengan ciri-ciri tenang mendamaikan, pilihan warna lembut dan warna asas yang sesuai menjadikan kediaman saya cukup selesa. Saya jenis yang cukup minat dalam bidang dekorasi dan tak suka terikat dengan satu. Jadi saya ambil keputusan untuk mix and match hiasan dalaman rumah.

“Bagi rumah saya yang agak kecil, saya cuba elak menggunakan warna gelap sebabnya warna sebegini akan membuatkan ruang tamu nampak sempit. Sebaliknya saya gunakan warna-warna yang lembut untuk memberikan impak luas pada sesuatu ruang. Warna terang boleh digunakan pada salah satu dinding untuk dijadikan fokus utama sesuatu ruang,” ujar Mohd Firdaus membuka bicara.

Beli Barangan Yang Digemari

Ketika berbual-bual dengannya, Mohd Firdaus menerangkan secara keseluruhan hiasan rumah adalah daripada ideanya sendiri. Bagi mendapatkan idea baru, dia gemar berkunjung ke kedai-kedai hiasan dalaman. Pada waktu itu dia akan membeli barang perhiasan yang digemari dan sesuai dengan kediamannya.

“Saya tidak berkira sangat mengenai harga barang perhiasan yang saya beli asalkan berkualiti, cantik dan tahan lama. Setakat ini saya telah peruntukan untuk dekorasi dan perabot lebih kurang RM40,000 tanpa sebarang pengubahsuaian rumah.

“Bagi saya biarlah rumah kita nampak cantik dan menggembirakan hati kerana rumah adalah tempat berehat setelah pulang daripada kerja. Malah saya sanggup berhabis untuk mempunyai dekorasi pilihan hati sebab ia memberi kepuasan kepada saya.

“Inspirasi untuk menghias datang melalui majalah dekorasi, Internet, Grup Dekorasi, showroom IKEA dan showroom SSF. Sebab dari situ saya ambil idea cara susunan dan hiasan rumah agar nampak lebih kemas,” tambah Mohd Firdaus yang menggemari ruang tamu dan ruang makanan kerana kedua ruang ini merupakan tempat yang paling kerap dirinya menghabiskan masa.

Minat Hias Rumah Sejak Kecil

Bertugas sebagai jurutera minyak dan gas, Mohd Firdaus yang berasal dari Kedah ini minat menghias rumah sejak dari kecil.

“Minat saya bercambah sejak kecil terhadap hiasan rumah apabila selalu tengok ibu mengemas rumah. Dalam masa yang sama saya memang suka tengok benda cantik dan menarik.

“Bagi saya tak salah rasanya jika lelaki pun suka menghias rumah. Malah ada sesetengah lelaki berkemas lebih cantik dan kemas. Tapi dalam bab menghias ini kena tengok pada kemampuan diri sendiri. Bak kata orang, ukur baju di badan sendiri. Saya menghias mengukur bajet yang termampu.

“Saya sebenarnya minat menghias sejak zaman duduk rumah sewa yang lama lagi. Walaupun berkongsi sampai enam orang satu rumah tetapi saya tetap menghias mengikut kemampuan waktu tu,” tambah Mohd Firdaus yang akan membersihkan kediamannya seminggu sekali dan menjadikan penyedut hampa gas sebagai sahabat untuk memudahkan kerja menyedut segala habuk.

Walaupun rumah yang didiami hanyalah rumah sewa, namun Mohd Firdaus tidak menjadikan ia satu penghalang. Malah keluasan rumah yang agak terhad memberi cabaran dalam menyusun atur dalaman rumah nampak tidak serabut dan kemas.

Mohd Firdaus juga menjelaskan dia sudah memiliki rumah sendiri namun masih belum terfikir untuk meninggalkan rumah sewanya yang cukup selesa ini.

Mohd Firdaus Kongsi 10 Tips Rumah Sentiasa Tampak Bersih


8 Jenis Serangga Ini Bukan Perosak Tanaman, Kalau Jumpa Di Kebun Jangan Musnahkan

Kebiasaannya, kalau nampak serangga di sekitar laman mesti anda ingat ia satu ancaman kepada tanaman. Sebenarnya, tidak semua serangga pemusnah taman, ada juga yang memberi manfaat. Berikut, 10 jenis serangga yang anda patut ternak di laman atau kebun.

1. Mentadak mentadu
Dah lama betul tak tengok mentadak mentadu ni kan. Apa yang akan anda lakukan jika jumpa serangga yang mempunyai karakter menarik ni? Mesti anda akan tanya, “Mentadak Mentadu, Macam mana _____ tidur?” betul tak. Tapi sebenarnya serangga ini datang ke laman anda atas tujuan hakikinya. iaitu mencari makanan.

Makanan kegemaran mentadak mentadu adalah seperti grub, pepijat, aphid, belalang, cengkerik, lalat dan lain-lain. Mentadak juga dikategorikan sebagai serangga yang pelahap kerana tabiat makanan nya yang laju dan cepat. Jadi, ia boleh memusnahkan serangga perosak yang terdapat di laman anda dengan cepat.

2. Lebah
Lebah membantu pendebungaan. Jika anda ada tanam pokok seperti tomato, tembikai, timun, pokok kelapa atau apa sahaja lah yang memerlukan pendebungaan untuk menghasilkan buah, lebah adalah pembantu yang terbaik.

Selain itu juga, ia mampu memberi hasil tuaian yang paling berkhasiat di dunia iaitu madu. Lebah juga, dikategorikan sebagai pollinators terbaik di dalam kitaran hidup tanaman. Oleh itu, kalau ada lebah di rumah tu, selagi tak mengancam keselamatan anda bela je lah.

3. Ladybugs (ladybird)
Ladybugs adalah antara serangga yang mempunyai karakter yang paling unik, comel dan menarik kalau ada di laman anda. Keterujaan akan terpancar bila anak anda tengok serangga ni kan. Secomel-comel serangga ni, namun tersembunyi satu sisi yang tak pernah orang perasan.

IA MERUPAKAN PEMANGSA. Dengar macam ganas je kan. Sebenarnya, ladybugs suka makan serangga yang kerap mendatangkan masalah kepada tanaman anda seperti Aphids, Whiteflies, Scale insects dan pelbagai lagi.

4. Rama-rama
Rama-rama juga merupakan serangga yang berfaedah kepada laman anda. Memang lah beluncas nya akan makan daun tanaman, tapi ia boleh dikawal dan dia makan pun bukan nya pokok tu mati terus. Malah kalau gondol pun di makan, pucuk atau tunas baru akan lebih banyak tumbuh dan cantik.

Selain menceriakan laman anda dengan pancaran warna nya yang unik dan menarik, Rama-rama sebenarnya adalah antara agen yang diperlukan untuk melakukan pendebungaan.

5. Lacewings
Lacewings amat membantu untuk menyingkirkan aphids atau bena dan whiteflies di laman anda. Ia memusnahkan serangga perosak ini dari peringkat lava lagi.

Lacewig akan bertelur di atas lava whiteflies dan aphids. Apabila ia menetas, lava lacewing akan menjadikan whiteflies dan aphids tadi sebagai sumber makanan. Kalau anda nak lacewings datang ke laman anda, pastikan tiada ancaman dari semut kerana semut akan memakan telur lacewings dan melindungi aphids.

6. Pepatung
Selain sebagai indicator kepada kualiti persekitaran, Serangga purba ini menjadikan nyamuk, lalat, kupu-kupu, lalat buah dan pelbagai lagi sebagai makanan.

Menarik minat pepatung untuk menjadikan laman anda sebagai habitat mereka adalah salah satu langkah proaktif kalau anda merancang untuk menghasilkan sebuah kebun organik. Cara nak tarik minat mereka tak susah pun, hanya perlu sedia habitat mengikut keperluan mereka walaupun hanya pada saiz 1 kaki x 1 kaki sahaja.

7. Cacing tanah
Tak perlu diterangkan dan dipertikaikan lagi keperluan cacing tanah ini terhadap semua tanaman. Selain banyak membantu memulihkan struktur tanaman, tinja yang dihasilkan oleh cacing mempunyai nutrient yang tinggi untuk tanaman.

Oleh itu, kehadiran cacing tanah di laman perlu dipupuk dan dirangsang lebih banyak.

8. Lebah bumble
Lebah bumble adalah antara lebah yang digunakan untuk tujuan pendebungaan. Namun saiznya lebih besar berbanding yang lain. Walaupun ia bersaiz besar dan kehadiran nya lebih jelas membuatkan kita panik, sebenarnya serangga ini tidak akan menyerang jika tidak diancam.

Kebiasaanya, lebah jenis ini hidup di dalam tanah atau di dalam batang kayu yang berlubang. Madunya jarang diambil, namun ia juga agen terbaik dan lebih cepat melakukan pendebungaan.

9. Labah-labah
Kelihatan, labah-labah memang menyeramkan. Tetapi sebenarnya ia adalah salah satu serangga yang mempunyai faedah kepada laman anda. Memang ada sebahagian kecilnya akan memberi masalah, tapi secara asasnya tidak. Ia membantu laman anda terhindar dari serangan nyamuk, lalat, belalang, semut, bena dan apa sahaja serangga jenis terbang.

Memng seronok tengok rama-rama datang memeriahkan laman. Ia bukan sekadar menjadi tetamu malah menjadi agen pendebungaan. Tapi, ada satu masalah yang ramai pekebun, petani atau pemilik laman paling tak suka iaitu apabila tanaman gondol di makan beluncas. Ulat bulu atau beluncas merupakan satu kitaran hidup sebelum menjadi seekor rama-rama atau kupu-kupu yang cantik.

Tapi, jangan khuatir. Ini tidak bermakna tanaman anda mati. Pokok yang baru lepas dimakan beluncas akan tumbuh tunas baru malah lebih cantik. Cuma sakit lah hati dan mata tengok pokok yang dititip cantik tiba-tiba gondol. Terdapat beberapa langkah dan cara untuk mengatasi masalah serangan ulat beluncas tanpa menggunakan racun kimia. Antaranya ialah:

1. Kutip menual
Secara amnya, ulat bulu atau beluncas amat mudah dilihat dengan mata kasar. Namun ada beberapa spesis yang sukar dikesan kerana warnanya akan menyerupai daun atau tanaman yang diserang. Jadi, jika anda kesan bahagian pucuk tiba-tiba lenyap, segera periksa pada keseluruah pokok termasuk bahagian bawah daun. Kebiasaany, beluncas menyerang bahagian pucuk. Bila dah kenyang, ia akan bersembunyi di bawah daun. Kalau perasan kehadirannya, kutip secara manual dan letakkan di dalam larutan air sabun untuk mematikannya.

Cara ini memerlukan ketelitian dan tuntutan masa. Anda perlu sentiasa periksa dan kenal pasti sebarang perubahan fizikal tanaman. Jika tidak, pokok boleh gondol bila dibiarkan sahaja.

2. Pasang jaring
Kenalpasti tanaman yang selalu berpotensi menjadi tempat persinggahan kupu-kupu dan rama-rama. Selepas itu, pasang kan jaring pada keseluruhan pokok bagi mengelak dari disinggah rama-rama. Pastikan jaring yang digunakan bersaiz kecil dan tidak mampu dimasuki rama-rama. Namun, jangan jaring pada tanaman yang memerlukan agen pendebungaan seperti lebah. Nanti pokok tak berbuah pula

3. Menarik pemangsa
Burung dan tabuan adalah ancaman utama kepada ulat beluncas. Untuk mengatasi masalah serangan beluncas secara biologi, apa kata jemput haiwan pemangsa ini untuk datang ke laman anda. kalau nak tarik kehadiran burung, anda boleh sediakan bekas minuman dan mandi (birdbath) serta sediakan makanan. Mankala kalau nak menarik kunjungan lebah, tanambeberapa tanaman yang menjadi kegemaran seperti jintan manis, ketumbar, lobak merah, parsley dan saderi. Biarkan tanaman-tanaman ini berbunga. Biji benihnya nanti boleh lah disemai untuk dijadikan benih. Sementara itu, bunganya diminati lebah

4. Rancang tanaman
Elak tanam, tanaman yang diminati ulat beluncas secara berdekatan atau bersebelahan. Seperti contoh pokok sitrus dan durian belanda. tanaman ini amat digemari oleh rama-rama untuk dijadikan tempat bertelur. Oleh itu, elakkan untuk menanaman tanaman ini secara berkelompok atau dekat untuk mengurangkan risiko terhadap tanaman yang lain.

5. Racun serangga organik
Bila terdapat tanda-tanda serangan ulat beluncas, segera ambil tindakkan. Jika pencarian sudah selesai dilakukan. semburkan seluruh tanaman yang diserang dengan racun serangga. Antara racun serangga yang kerap menjadi pilihan adalah campuran cili dan bawang putih. Selain itu juga anda boleh cuba beberapa resepi racun serangga lain yang mujarab. Namun perlu diingat. Semburan perlu dilakukan secara menyeluruh termasuklah bahagian bawah daun.

Berkebun secara organik kian popular di Malaysia. Tapi ramai tak tahu cara mudah mengawal serangga perosak di kebun atau taman adalah dengan mebggunakan sabun. Terdapat banyak produk Pencegah Serangga Perosak Dari Sabun. Namun ia amat mudah untuk dihasilkan sendiri. Semburan pencegah serangga perosak dari sabun ini tidak memberi kesan kepad tanaman kerana ia tidak menyerap atau kekal lama di permukaan pokok . Ini bermakna, ia selamat dan tidak akan merubah rasa dan tekstur tanaman sama sekali

Tiada kajian terperinci terhadap keberkesanan sabun ini kepada serangga perosak. Namun, semburan sabun ini efektif untuk mencegah serangga perosak seperti aphids, mealybugs, psyllids dan lain-lain lagi. Apabila semburan cecair sabun terkena pada badan serangga, ia akan merosakkan permukan perlindungan yang menutupi keseluruhan badan perosak ini. Akhirnya ia menyebabkan badan serangga yang terkena semburan sabun tadi cepat mengering dan akhirnya mat!

Terdapat banyak resepi pencegah serangga berasaskan sabun. Namun, 2 resepi ini paling mujarab dan banyak digunakan:

Resepi 1:
2 sudu besar syampu
1 sudu besar minyak masak
1 gallon air bersih

Resepi 2:
2.5 sudu besar sabun pencuci pinggan
2.5 sudu besar minyak sayuran (boleh gantikan dengan minyak sawit atau kelapa)
1 gallon air

1. Lakukan semburan pada keseluruhan tanaman. Pastikan bahagian bawah daun dan batang yang terlindung

2. Lakukan semburan setiap 4-7 hari sekali

3. Pastikan iklim tidak panas terik ketika semburan dilakukan atau lebih tepat bawah 90 darjah

4. Selepas beberapa jam, segera siram tanaman untuk membersihkan sabun yang melekat. Ia dapat meamstikan sabun yang disembur dapat bertindak sempurna pada serangga perosak namun tidak sempat merosakkan tanaman

5. Campurna ini tidak sesuai pada tanaman yang mempunyai daun berbulu seperti terung kerana sabun tadi akan merosakan tanaman

Beberapa hari lagai, masyarakat Cina bakal menyambut tahun baru. Sudah pasti, minggu ini merupakan persiapan terakhir buat mereka yang merayakannya. Mesti kita terfikir kenapa setiap kali menjelang Tahun Baru Cina, mereka sibuk menghias dan memenuhkan kediaman dengan pelbagai bungaan. Menurut kepercayaan cina, bunga yang berkembang mekar membawa kekayaan dalam semua hal termasuklah harta, kesihatan dan sebagainya untuk tahun yang bakal tiba.

Sebab itulah setiap kali tiba perayaan Tahun Baru Cina, nurseri-nurseri yang menjadi tumpuan akan penuh dengan pelbagai warna bunga. Namun, setiap bunga mempunyai maksudnya yang tersendiri. Antaranya adalah:

1. Chrysanthemums
Chrysanthemum atau kekwa antra bungaan yang paling top ketika tahun baru cina. Ia membawa maksud panjang umur. Manakala kekwa yang berwarna kuning dan oren keemasan mewakili kekayaan dan kemakmuran

2. Jade plant
Tanaman sukulen yang berasal dari Utara Afrika ini sentiasa mendapat permintaan yang tinggi tanpa mengira masa. Ia disebabkan oleh daun yang berwarna hijau dan keras yang mewakili sifat batu jade. Tanam ini mewakili simbol kekayaan, kemakmuran dan nasib yang bagus bagi pemiliknya. Disamping itu, tanaman ini menjadi pilihan disebabkan ia tidak memerlukan penjagaan yang rumit dan hanya memerlukan siraman yang amat sedikit.

3. Kalanchoes
Masyarakat cina mengenali tanaman ini dengan nama Zi Qian Hong. Tanaman ini juga antara jenis yang tidak memerlukan penjagaan rapi. Ia membawa maksud kekayaan dan kemakmuran

4. Lucky bamboo
Tanaman berdaun ini dipintal dan dilentur untuk menjadi bentuk-bentuk yang unik. Lucky bamboo dalam kepercayaan masyarakat cina membawa maksud kekuatan. Kebiasaannya, ia akan dihias dengan riben merah dan beberapa jenis ornamen yang membawa maksud kebaikan tuah kepada pemiliknya. Jumlah batang lucky bamboo yang digunakan juga membawa maksud tertentu seperti 2 sebagai ekspresi cinta dan kasih sayang, manakala 7 batang lucky bamboo simbul kepada kesihatan yang baik

5. Money plant
Juga dikenali sebagai pokok duit-duit. Tanaman ini mempunyai kebaikan kepada kesihatan kerana ia mampu menapis udara dan menyingkirkan bahan kimia seperti formaldehyde, benzene dan xylene.Sudah semestinya namanya money plant, ia membawa maksud tuah yang baik

6. Oncidium Orchid
Juga dikenali sebagai dancing lady, orkid yang mempunyai kelopak kecil ini mencerminkan siling emas yang melimpah ruah.

7. Pussy willow
Apabila kulit pussy willow mula pecah dan mengeluarkan bunganya yang menggebu, ia menunjukkan permulaan musim bunga. Kebiasaannya tanaman ini dijual dalam bentuk keratan batang. oleh itu, airnya perlu ditukar setiap 2 minggu.

8. Plum blossoms
Tanaman ini lebih sinonim dengan masyarakat cina. Walaubagaimanapun, peach blossom juga memainkan peranan yang penting terhadap budaya cina. Peach blossom adalah salah satu bunga suci kepada masyarakat cina.

9. Balung ayam
Kebiasaannya, balung ayam berwarna merah menjadi pilihan. Ia menjadi lambang kepada tuah yang baik dan simbol kepada ayam. Ayam merupakan antara haiwan yang paling bertuah bagi budaya cina

10. Celosia plume
Balung ayam adalah dari keluarga yang sama dengan Celosia plume. Tanaman ini menjadi popular bagi masyarakat cina disebabkan oleh bentuk bunganya seperti ekor burung Phoenix


Senang Je Nak Hasilkan Baja Dari Kulit Bawang Dan Kentang Untuk Suburkan Orkid

Orkid tanaman berbungayang memang diminati ramai disebabkan warnanya yang menarik. Tapi tak semua berjaya memastikan koleksi orkid mereka tahan lama. Kalau ada pun, masalah lain pula yang berlaku iaitu orkid kedekut bunga.

Baja orkid memang mahal. tapi, tak perlu risau, anda sebenarnya boleh hasilkan baja organik untuk orkid dari sisa bahan dapur iaitu kulit bawang dan kulit kentang. Nak tahu caranya, boleh tonton video yang disediakan

Satu ketika dulu ramai yang menggunakan wallpaper di rumah. Tapi bila dah lama kita pun rasa bosan dan rasa nak tukar deko atau cat baru.

Masalahnya, nak tanggalkan wallpaper ini memang kerja remeh. Silap cara atau salah tarik dengan cat sekali tertanggal. Lagi sakit mata ada pula kesan gam tertinggal kat dinding.

Katanya untuk tanggalkan wallpaper dengan mudah cuma guna semburan air dua bahan ini, wallpaper akan mudah ditarik tanpa tanggalkan cat.

Bahan yang diperlukan:
Botol penyembur
Softland
Scrapper plastik
Air panas dan air paip

Cara-caranya:

1. Tuang Softland dalam botol penyembur, tak perlu banyak kuantitinya.

2. Kemudian campur dengan air panas diikuti dengan air paip.

3. Tarik wallpaper yang sudah tertanggal.

4. Kemudian sembur air bancuhan tadi pada wallpaper yang tertinggal. Biarkan ia kembang seketika.

5. Bila wallpaper dah kembang cuma tarik ke bawah dan ia akan tanggal dengan mudah tanpa menanggalkan cat. Memang senang.

Boleh juga tonton video beliau di TikTok

Selamat mencuba.

Pilihan warna biru mampu serlahkan seri dapur. Dapur yang sempurna bak dalam Pinterest ini pastinya menjadi dambaan setiap kaum wanita. Ruang dapur cukup penting untuk sebuah rumah. Jika tidak mempunyai ruang dapur yang selesa minat memasak pun mula la berkurangan.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

Perintah kawalan pergerakan ini bukanlah untuk saja-saja kita berehat dan bersantai, ada sebabnya perkara ini terjadi, Jadi pembaca IMPIANA yang disayangi dan dilindungi saya berharap anda semua patuh dengan arahan kerajaan ini. Dengan kerjasama yang diberi oleh pihak anda semua pastinya rantaian Covid19 ini dapat diputuskan dengan segera.

PAKAR-PAKAR menyifatkan kehilangan selera makan dan deria bau menjadi antara gejala penyakit wabak koronavirus (Covid-19) bagi pesakit yang tidak mempunyai simptom demam atau batuk.

Persatuan Otorinolaringologi British mengatakan bahawa ia tanda-tanda baharu yang mungkin dipamerkan pesakit asimtomatik (orang yang tidak mempunyai demam atau batuk).

Mereka yang memiliki gejala ini juga perlu mengasingkan diri untuk mengurangkan penyebaran virus tersebut.

Pesakit berkemungkinan akan melalui proses sebagaimana berikut:

Hari pertama

Pesakit mengalami demam dan keletihan, sakit otot dan batuk kering.

Sebahagian kecil mereka turut mengalami cirit-birit atau mual satu hingga dua hari.

Hari kelima

Pesakit yang lebih berusia atau mempunyai masalah kesihatan berkemungkinan akan mengalami kesukaran untuk bernafas (dyspnea).

Gejala ini akan berlaku selepas dua hingga 14 hari selepas mengalami simptom demam, batuk dan sesak nafas.

Hari ketujuh

Pada masa ini pesakit yang menunjukkan tanda-tanda keletihan akibat dyspnea perlu dimasukkan ke hospital dan mendapatkan perhatian perubatan sekiranya keadaannya berterusan sehingga menyebabkan bibir atau wajah mereka kebiruan.

Hari kelapan

Pesakit yang mengalami kes-kes yang teruk akan menunjukkan tanda-tanda sindrom kesukaran pernafasan akut (ARDS) pada masa ini, di mana paru-paru tidak dapat memberikan oksigen yang mencukupi kepada organ penting badan.

Hari kesepuluh

Pesakit akan mengalami masalah pernafasan yang lebih teruk dan perlu dimasukkan ke unit penjagaan rapi.

Hari kedua belas

Pada tahap ini demam akan mula berkurangan, bagaimanapun pesakit akan mengalami batuk yang lebih lama.

*Analisis yang dilakukan Public Health England berdasarkan kes yang berlaku di Hospital Jinyintan dan Hospital Pulmonari Wuhan selepas 29 Disember dan 31 Januari.


Keluarkan Duit Di Mesin ATM Tanpa Kad

Cara mudah keluarkan duit di mesin ATM tanpa kad. Ada masa waktu kalut-kalut nak keluar kita boleh tertinggal beg duit dan kad kat rumah. Dah sampai destinasi dituju baru perasan.

Kalau macam ni kita selalu patah balik terutama kalau tujuan keluar itu menggunakan wang. Sebenarnya kalau tak nak patah balik pun boleh. Kita boleh keluarkan saja duit dari akaun tanpa guna kad dan teruskan urusan.

ATM Maybank ni memang sengaja bagi kita takde alasan withdraw duit kalau tertinggal kad ATM.

Sebab takde kad bank pun boleh keluarkan duit. Paling penting kena ada smartphone & ATM Maybank depan kita.

1) Masuk aplikasi Maybank2u, di bahagian bawah klik “Mobile”. Kemudian pilih option “Cardless ATM Withdraw”

2) Pilih akaun mana yang nak dikeluarkan duit.

3) Masukkan “No Telefon” yang korang nak bagi keluar kan.
– Boleh beri pada anak kalau mereka nak cash
– Boleh juga beri pada isteri kalau dia nak shopping.
– Yang penting ada mesin ATM MAYBANK dekat mereka.
– Macam kes ni, masuk kan no telefon sendiri.

4) Pilih jumlah yang nak keluar. Ada option RM100, RM200 & RM300 saja.

5) Lepas itu akan keluar summary. Kalau okay, tekan “Agree & Request TAC”.

6) Okay, sekarang dah Settle part di “App Maybank2u”. Nanti Maybank akan hantar SMS pada no. telefon yang kita letak tadi.

7) Nanti penerima akan dapat “16 Atau 17 Digit” no transaksi dari SMS Maybank.

8. Pergi ke mesin ATM Maybank, pilih bahasa, kemudian tekan “Pengeluaran Tanpa Kad”.
– Nanti terus tengok SMS, masukkan “16 Atau 17 digit” no transaksi.
– Kemudian tekan “Ya”.
– Nanti Maybank akan hantar SMS “6 Digit” pin.

9) Tengok 6 Digit Pin pada SMS, masuk kan no pin tersebut di ATM dan tekan “Ya”.

10) Tahniah, dah berjaya keluarkan duit tanpa kad.

Ini SMS yang kita dapat selama nak buat pengeluaran tanpa kad.

Semoga bermanfaat.

Jom kita lihat paduan rona putih dan pin dalam konsep scandinavian

Berkebun kini bukan sekadar perlu tahu teknik untuk tanam, buat baja dan pelbagai lagi. Untuk jadikan kebun anda lebih menarik dan unik, anda perlu lebih kreatif.

Kreatif dari segala aspek termasuklah cara penyusunan, material yang digunakan dan kini menjadi tranding apabila bahan terbuang digunakan untuk berkebun.

Seperti yang dilakukan oleh akak ni dari Indonesia. Kebanyakkan bekas, rak atau wadah untuk berkebun di ambil dari persekitarannya sahaja. Tak perlu nak beli pasu mahal. Seperti video DIY yang ditunjukkan, kakak ini menggunakan botol susu untuk menjadi bekas tanaman bertingkat. MENARIK…

Nak tahu cara-cara atau perincian untuk membina bekas tanaman bertingkat dari botol susu ini? boleh tengok video yang disertakan.

1. Botol susu terpakai yang telah dikumpulkan dicuci bersih termasuk membuang label yang melekat pada botol.

2. Gunakan soldering untuk membuat lubang sebagai tempat mengikat dawai.

3. Cantumkan botol-botol yang telah dibuat lubang dengan mengunakan dawai dan diikat ketat untuk membentuk gelung.

4. Sedaiakan 3 gelung botol dengan saiz yang berbeza setiap satu.

5. Masukan medium tanaman kedalam setiap botol yang telah diikat tadi.

6. Letakkan medium tanaman di dalam gelung botol pertama dan tekan kan sedikit supaya padat

7. Lakukan perkara yang sama untuk tingkat ke-2 dan ke-3

8. Tanam atau semai biji benih di permukaan emdium untuk setiap tingkat

Nama yang tidak asing lagi dalam industri fashion dan perniagaan, Januar Haikal iaitu pengasas butik Furby & Sugar. Kediamannya ini melambangkan karakter pemilik sendiri yang mengetengahkan ketegasan gaya. Tampil berani bermain dengan nuasa hitam segenap ruang menyerlahkan aura maskulin juga sofistikated.

Nama Pemilik: Januar Haikal Shamsudin

Jenis: Teres 2.5 tingkat

Konsep: Moden

Lokasi: Ken Rimba Jimbaran

Keluasan: Binaan 2,322 kaki persegi, luas kawasan 1430 kaki persegi

Spesifikasi: 5 bilik, 3 bilik air, Ruang Tamu

Di saat kaki memijak lantai ruang tamu, kediaman yang mendapat sentuhan moden ini telah membawa minda penulis untuk mengelamun seketika, seolah-olah berada di sebuah kedai perhiasan dekorasi. Setiap sudut digarap dengan idea sempurna mengikut cita rasa semasa. Namun, penulis lebih teruja untuk mengetahui sendiri buah kata pemilik mengenai konsep dekorasi yang diketengahkan.

Kediaman yang didominasikan warna gelap, hitam dan kelabu ini kelihatan begitu dramatik. Diserlahkan lagi dengan pelbagai elemen yang menzahirkan gaya sofistikated, tampak unik dan berbeza. Sesuai untuk anda yang bercita rasa urban. Rona gelap ini dipadankan seimbang dengan rona putih pada bahagian siling.

“Seperti apa yang anda lihat sekarang, kediaman ini amat dekat dengan personaliti dan karakter diri saya yang sebenar. Konsep kediaman ini bersifat eclectic di mana saya mencampuradukkan pelbagai elemen ke dalam satu ruang tetapi berpaksikan warna hitam. Warna ini jika dihias dengan rekaan perabot yang betul mampu membuatkan sesebuah ruang itu nampak lebih eksklusif dan mahal. Tidak dinafikan saya banyak berinspirasi daripada rekaan dekorasi pereka luar negara yang mana mereka tiada sempadan di dalam karya atau dari segi pemilihan perabot juga warna.

Aspek yang paling penting bagi saya adalah dari segi nilai estetika, di mana ruang itu perlu kena dengan warna cat, material dan susun atur perabot serta pemilihan aksesori sebagai pelengkap. Aspek praktikaliti juga perlu diambil kira”, jelas Januar yang membeli kediaman tersebut sebagai kejutan buat ibu tersayang, Djamilah Mohd Imran.

“Tidak kiralah aksesori yang ada berjenama atau tidak, walaupun kecil tetapi aksesori banyak membantu di dalam menghidupkan sesebuah ruang. Penggunaan warna hitam banyak digunakan d rumah saya lantas penggunaan aksesori seperti throw pillow yang berwarna terang atau meja sisi berlainan warna sangat membantu di dalam susun atur perabot dan menaikkan mood di sudut tersebut.

Begitu juga dengan penggunaan material. Penggunaan material yang sangat tepat adalah penting jika anda membela kucing. Untuk sofa, saya cuba mencari material yang lebih tebal dan tahan lebih lama. Jika dicakar, fabrik itu tidak akan mengeluarkan sebarang benang dan kekal dalam bentuknya. Selain itu, karpet yang saya gunakan adalah daripada material kulit lembu yang sangat tahan lama walau sentiasa dicakar oleh kucing-kucing saya”, jelas Januar panjang lebar.

“Bagi saya ruang penyimpanan atau storage amat membantu di dalam menampakkan kediaman nampak lebih selesa,kemas dan luas. Di samping itu, ia boleh dijadikan sebagai perhiasan di sesebuah sudut”, ujar Januar mengakhiri perbualan.

– Sentiasa yakin dengan apa yang dimahukan. Cuba cari bahan rujukan sebelum memulakan sesuatu ‘project interior design’ dan jangan takut untuk bereksperimentasi.

– Penggunaan warna hitam kelabu atau navy blue bukan lagi pelik. Dengan pemilihan perabot yang betul dan aksesori yang cantik sebagai pelengkap, ruang kediaman anda akan nampak eksklusif.

– Jangan diabaikan aksesori tambahan seperti throw pillow, carpet, floor lamp dan scented wax kerana ia sangat membantu di dalam menghidupkan mood dan ruang tersebut.


3 Resepi Sabun Selamat Tanpa Bahan Kimia

kesedaran masyarakat terhadap kesihatan nampaknya semakin meningkat. Bukan sekadar penjagaan makanan di titik beratkan malah kelengkapan dan keperluan harian turut di teliti. Almaklumlah, zaman sekarang kebanyakkan penyakit yang hinggap di badan berpunca daripada gaya hidup seharian. Segala yang mungkin bahan semula jadi dan organik difokuskan

Yang paling ketara adalah dalam pemilihan sayuran. Semakin ramai yang lebih cenderung bercucuk tanam sendiri dan mengamalkan cara berkebun organik. Langkah seterusnya yang boleh anda lakukan tapa ragu adalah dengan menghentikan penggunaan pencuci dan peluntur yang kaya dengan bahan kimia. Pencuci dan peluntur yang digunakan harian tanapa disedari meresap melalui kulit dan pernafasan dan lama kelamaan menyebabkan masalah kepada kesihatan badah.

Oleh itu, IMPIANA menyarankan anda untuk menghasilkan pencuci dan peluntur sendiri yang diperakui dapat mengurangkan risiko kepada kesihatan. Antaranya ialah:

DIY SABUN PELUNTUR KOTORAN DEGIL

Bahan-bahan:
1 1/2 cawan air
1/4 cawan cecair sabun castile
1/4 cawan cecair gliserin sayur-sayuran
5-10 titik minyak pati lemon

Cara-cara:
Campurkan kesemua bahan dan kacau rata. Sebaiknya simpan peluntur yang telah siap dicampur di dalam botol kaca. Ini disebabkan bekas plastik akan bertindak balas dengan minyak pati yang digunakan

Cara guna:
Bersihkan bahagian yang terkena kotoran dengan tisu terlebih dahulu. Semburkan bahan peluntur pada bahagian kotoran dengan kadar segera dan biarkan 10 minit sebelum dicuci

HOMEMADE SERBUK PENCUCI PAKAIAN

Bahan-bahan:
1 bar sabun asas tanpa aroma (boleh di dapati di kedai-kedai kraf)
1 cawan baking soda (sebaiknya guna baking soda yang dikhaskan untuk kegunaan mencuci)
1 cawan sodium borate atau borax
20 titis minyak pati lemon atau lavender

Cara-cara:
1. Sagat bar sabun menjadi cebisan halus dengan menggunkan penyagat chees
2. Campul dan gaul rata sabun yang telah di sagat, baking soda dan borax
3. Masukkan pati minyak kedalam bahan campuran dan simpan menggunkan bekas kaca

Cara guna:
Masukkan 2 skop sabun untuk setiap muatan penuh 6 kg basuhan penuh

HOMEMADE CECAIR PENCUCUI PAKAIAN

Bahan-bahan:
1 bar sabun asas tanpa aroma
1 cawan baking soda
1 cawan sodium borate atau borax
air panas secukupnya
35-40 titik pati minyak lavender atau lemon (bergantung kepada aroma yang diinginkan)

Cara-cara:
1. Sagat bar sabun dnegan menggunkan penyagat chees
2. Panaskan air di dalam periuk dan apabila menggelegak masukkan sabun yang telah disagat tadi
3. Apabila sabun telah cair sepenuhnya, perlahankan api dan perlahan-lahan masukkan baking soda sambil di kacau perlahan
4. Masukkan borah dan kacu rata. Simpan cecair basuhan baju di dalam bekas. tapi ingat, jangan guna bekas plastik
5. Terakhir, masukkan pati minyak ke dalam cecair sabun danb biarkan sejuk sepenuhnya sebelum di tutup untuk simpan

Macam-macam cara dan kaedah digunakan untuk menghias kediaman. Yang paling seronok adalah barang yang digunakan untuk deko rumah di buat sendiri atau DIY. Bukan sekadar cantik, malah jimat.

Jom kita tengok macam mana puan Khadijah makeover tikar evamatic ni.

Bahan-bahan:

2 helai tikar evamatic
1 gulung wallpaper kalis air (5 meter panjang)
1 gulung duct tape 2.5 inci

Cara-cara:

1. Cantumkan 2 helai tikar tadi di bahagian tengah dengan menggunakan duct tape

2. Tampal wallpaper pada permukaan tikar. Pastikan tampalan kemas dan tak ada gelembung angin. Kalau wujud gelembung angin pada permukaan wallpaper selepas ditampal, Gunakan jarum peniti dan cucuk sedikit untuk mengeluarkan angin yang terperangkap.

2. Kemaskan sekeliling tikar dengan menggunakan duct tape

Hot wheels koleksinya bukan sahaja diminati kanak-kanak sahaja malah golongan dewasa. Tapi jangan tak sangka ada juga wanita yang meminati koleksi kereta miniature ini. Yang menjadi pening adalah apabila koleksi yang dikumpulkan dah terlalu banyak. Takkan nak simpan je dalam kotak bertutupkan. Koleksi hot wheels ni perlu lah dipamerkan. Barulah nilai sentimentalnya dapat dinikmati dan dihargai.

Nak pamerkan, tak semestinya perlu almari atau rak mahal. Apa kata kita DIY sendiri je rak pameran koleksi Hot Wheels

RAK KASUT

Paling bijak, jimat dan cantik. Apa kata guna rak kasut kayu. Rak kasut ni boleh di dapatindi kedai-kedai keperluan harian. Harganya pun tak mahal. Kalau pandai cari, harganya boleh dapat RM 19.00 sahaja

RAK PISAU METAL

Pilihan buat anda yangbmementingkan kekemasan dan ada duit lebih. Boleh lah gunakan rak pisau yang ada megnet ni.

Picture ledge

Rak pameran gambar ni boleh di dapati di ikea pada harga RM 20++ untuk satu batang. Ada warna hitam dan putih. Ikut kesesuaian koleksi anda.

PENGGULUNG TISU

PLASTIC SHOWER PENAL HOLDER THINGIE

Bagi anda yang tak suka buka label pembungkus Hot Wheels kerana khuatir nilainnya jatuh, kaedah pameran koleksi ini paling bersesuaian. Plastik atau getah ni kebiasaanya digunakan pada penal-penal kaca seperti yang terdapat pada bilik shower kaca. Mudah didapati di kedai Hardware.

Sistem tanaman Hidroponik adalah pilihan terbaik bagi mereka yang tidak ada masa yang banyak, tapi nak berkebun. Ini disebabkan oleh dengan penggunaan sistem ini, tugas menyiram dan membaja dianggap selesai sebab air yang ditakungkan di bahagian bawah berfungsi sebagai medium tumbesaran. Hanya sekali sekala sahaja anda perlu top-up air atau baja AB bila berkurangan.

Tapi untuk dapatkan set hidroponik ni, harga dia boleh tahan juga harganya. Kalau bertuah, boleh lah dapat RM 25 satu bekas dan ada juga yang menjualnya sampai RM 70. Tapi, remaja ini bijak. dia boleh olah sendiri pasu daiso RM 5.30 menjadi sebuah bekas hidroponik yang lebih menarik.

Bahan yang diperlukan

1 biji pasu dari Daiso
1 keping Styrofoam
10 cawan hidroponik atau boleh gunakan cawan minuman

Peralatan untuk membina hidroponik

Pembaris
Pisau pemotong
dawai yang telah dibulatkan untuk menebuk lubang

Cara-cara:

1. Ukur mulut pasu untuk menentukan saiz  Styrofoam yang diperlukan sebagai penutup dan pemegang cawan hidroponik

2. Buat ukuran pada  Styrofoam saiz yang telah di tentukan tadi dan potong.

3. Tentukan kedudukan cawan hidroponik dan pastikan ia bersesuaian dengan besi pemanas yang akan digunakan untuk tujuan menebuk lubang.

4. Panaskan besi penebuk dan tebuk terus lubang sebagai pemegang pasu mengikut lakaran saiz yang telah disediakan

5. Potong bucu  Styrofoamuntuk mudah muat pada mulut pasu.

6. Letakkan  Styrofoam pada mulut pasu dan susun cawan hidroponik. Sedia untuk digunakan

Sumber: Anggi nosaffri


Wanita Ini Tunjuk Cara Makeover Kerusi Patah Jadi Sebiji Sofa Cleopatra

Barang yang lama pun ada gunanya. Seperti yang dilakukan oleh Puan Mastura Mohd Yusoff, hobinya yang suka DIY dan Makeover barang-barang lama dan terpakai menjadi perhatian Impiana kali ini.

Baru-baru ini, Puan Mastura bekongsi cara untuk makeover 2 biji kerusi lama yang telah dibuang menjadi cleopatra sofa yang cantik. Nak tahu macam mana caranya, Jom kita tengok.

Assalamualaikum salam sejahtera sahabat semua. Sekali lagi jumpa 2 biji kerusi meja makan yang orang buang. Saya kutip dan jadikan sofa kayu ni. Cuma beli kain, spray clear dan span je. span tu, sy guna span tebal 8mm dan lapis kan 4 keping.

Di sini saya ada tunjuk kan step by step cara untuk membuat nya ya. Siapa-siapa yang ada kerusi meja makan yang dah tak elok tu, jangan ia dibuang. Boleh la buat sofa kayu ini.

1. Bersihkan kerusi dan buang alas tempat duduk kemudian potong kaki kerusi di bahagian hadapan seperti dalam gambar

2. Sambung kedua-dua biji kerusi dengan menggunakan kayu yang mempunyai lebar hampir sama dengan bingkai kerusi. Pakukan

3. Potong separuh bahagian penyandar. Pastikan ketinggian tempat potong tu sama. Kalau tak nak potong pun tak jadi masalah. Tapi sisi kerusi ini akan jadi lebih tinggi

4. Dah potong penyandar, kemas dan bentuk kan semula bahagian tersebut supaya lebih cantik dan menarik. Saya ambil dari bahagian bertanda ‘X’ sebagai ganti

5. Untuk alas tempat duduk, saya gunakan playwood tebal. Kemudian playwood tadi saya letakkan 4 keping span 8mm dan balut kan dengan kain.

6. Nak nampak lebih cantik saya buat lekuk-lekuk pada permukaan span dengan menggunakan skru dan tampalkan butang di atas skru tadi

Laci yang menggunakan rail atau track biasa, kalau dapat kat mak-mak yang jenis kerja cepat memang berdentum-dentum bunyi masa nak tutup. Apa kata, tukar track lama kepada jenis soft closer. Dulu memang mahal track ni, tapi dekat shopee harganya tak sampai RM 10 pun. Nak tukar pun mudah je. Tapi sebelum beli, pastikan saiz atau panjang track sama dengan yang lama. Hal ini turut dilakukan oleh Ahmad Ruim di dalam group Tukang Apa Hari Ini.

Ok jom saya nak share bagaimana cara nak buat stok cili kisar yang tahan 3 bulan tanpa bahan pengawet

1 .Potong 2 cili kering dan rebus.
2.Selepas rebus sejukkan , buang biji dan masukkan cili kering dalam mesin pengisar
3. Tambah garam kasar, minyak masak ,air dan air perahan asam jawa (sukatan agak sendiri ikut banyak mana cili )

# air perahan asam jawa boleh juga gantikan cuka jika tiada alahan pada cuka.

4. Simpan dalam bekas dan masukkan dalam peti sejuk..Guna bila perlu.
Cili kisar ni tahan 3 bulan..Masa nak masak nanti just balance kan jer dengan bahan lain.
Nanti saya share bagaimana nak buat bahan perisa sama macam pak ajinomoto ,yang penting bahan senang dapat dan ianya menyihatkan dan menyedapkan masakan korang

Tidak mustahil untuk memiliki elemen air di dalam ruang laman yang sempit. Pelbagai kaedah atau reka bentuk elemen air dapat di gayakan walaupun ruang dimiliki hanya berukuran 1 m2. Apa yang penting, pemilihan jenis peralatan untuk kolam mini dan tumbuhan akuatik yang berpadanan mampu menjadikan elemen ini sebagai penyeri laman anda.

Pemilihan saiz dan reka bentuk pasu juga memainkan peranan. Pastikan saiz pasu yang dipilih berpadanan dengan ruang yang tersedia. Selain itu juga, pastikan bahagian dalam pasu diberi kemasan atau coated untuk melindungi air agar tidak meresap pada dinding pasu. Namun jika anda menyimpan niat untuk menggunakan pasu atau bekas yang terdapat di dalam simpanan, lapiskan permukaan dalam pasu dengan pond liner sebagai gantian.

Cara-cara:

Letakkan lapisan pond liner pada dasar pasu

Letakkan pam ikan berkapasiti rendah di bahagian hadapan pada dasar pasu.

Masukkan saluran air keluar ke dalam lubang sebuah pasu plastik untuk memberi perlindungan kepada keseluruhan pam.

Taburkan pebbles bersaiz kecil membentuk dasar fountain.

Susun tumbuhan water lover di bahagian belakang pam. Pastikan akar tumbuhan yang telah dipilih telah dibersihkan sepenuhnya.

Tutup keseluruhan permukaan pasu dengan batuan sungai.


Limau Kasturi Ubat Kurus, Demam Dan Hilangkan Bau Ketiak Busuk

1. Ubat Kurus

Perahan limau nipis yang dicampur dengan teh tanpa gula dan diminum setiap hari. Sebaik-baiknya biarlah teh yang diminum itu teh panas suam, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.

2. Ubat Demam

Petiklah 2-4 genggam daun limau nipis. Rebus dengan 2 hingga 4 gelas air. Gunakan air rebusan ini untuk menuam pesakit yang demam. Caranya dengan membasuh kain pada air rebusan dan diperas, lalu ditempelkan pada dahi pesakit.

3. Ubat Hilangkan Bau Ketiak

Siapkan limau nipis yang dicampur kapur sirih. Setelah mandi, sapukan campuran ini pada ketiak dan biarkan beberapa waktu sebelum dibasuh. Lakukan pagi dan petang.

4. Ubat Pening Kepala

Ambil sebiji limau kasturi dan potong sedikit di bahagian atasnya. Kemudian, picit kulit limau kasturi tadi sehingga cecairnya keluar. Pastikan anda menghalakan cecair tu ke arah hidung semasa ia terpancut.

5. Ubat Lelah

Ambil sesudu madu. Kalau boleh madu asli. Kemudian, campurkan dengan 5 titik jus limau kasturi. Minumlah campuran madu dan jus limau kasturi tadi. Anda boleh meminumnya pada bila-bila masa walaupun ketika tak mengalami lelah. Tapi cukuplah anda mengamalkan cara ini seminggu sekali.

6. Ubat Batuk

Campurkan limau, kicap, dan garam. Amalkan minum setiap pagi dan malam, batuk akan beransur pulih.

7. Ubat Kelemumur

Biasakan mencuci rambut dengan beberapa helai daun rambutan yang diramas bersama setengah cawan air hingga mengeluarkan lendir. Kemudian bancuh sebati lendir daun rambutan bersama dua cawan santan dan sebiji air limau nipis. Lumur pada seluruh kepala dan balut menggunakan tuala lembap. Biar sebentar sebelum dibilas bersih, Lakukan seminggu sekali.

8. Bahan Hilangkan Kesan Minyak Pada Baju

Perahkan sebiji limau kasturi ke dalam piring. Campurkan perahan limau kasturi tadi dengan sedikit garam. Kemudian, gosokkan campuran di atas pada bahagian pakaian yang terkena minyak. Lepas digosok, biarkannya selama 5 hingga 10 minit. Kesan minyak itu akan hilang nanti. Akhir sekali, barulah anda basuh pakaian tadi bersama dengan pakaian lain macam biasa.

9. Ubat Wangi Rambut

Ambil beberapa biji limau nipis dan hiriskan. Kemudian gosokkan ke seluruh kepala. Biarkan beberapa minit, kemudian barulah cuci hingga bersih. Selain mewangikan rambut, limau nipis juga boleh menghilangkan rasa pening dan menyejukkan kepala.

10. Bahan Kilatkan Cermin Mata

Cermin mata selalu kabur warna kerana terkena peluh disekitar mata atau hidung. Cuba petua ini bagi mengatasi cermin mata anda jelas lebih lama. Cuci dan gosokkan sedikit limau pada kacanya. Bilas sebersihnya kemudian lap dengan kain bersih atau tisu. Hasilnya cermin mata nampak jelas dan tahan lebih lama.

Sejak kebelakangan ini, sudah banyak kita dengar berita tentang ular masuk ke rumah. Lebih-lebih lagi dengan cuaca yang panas sekarang, haiwan berdarah sejuk ini sudah tentu akan mencari tempat berlindung yang bersuhu lebih sejuk dan lembap. Tambahan pula habitat mereka mungkin ada yang terbakar ketika musim panas ini. Biasanya, kawasan di kediaman seperti tandas, longkang, kebun atau taman serta dalam kereta menjadi pilihan ular berikutan suhu yang lebih rendah dan keadaan yang lembap.

Di sisi, IMPIANA ada beberapa tips atau langkah keselamatan buat membantu anda mengurangkan risiko ular memasuki kawasan kediaman.

Sabut kelapa merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa atau lebih dikenali sebagai coco hust sering digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik.  Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik  membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Biasanya, cara paling mudah dan cepat kita nak membunuh atau membasmi nyamuk adalah dengan menyembur sahaja semburan aerosol tanpa berfikir panjang. Tetapi suka atau tidak, kita tidak boleh abaikan hakikat yang bahan ini beracun. Walaupun kandungan racun dalam semburan ini rendah, tetapi jika digukan berulang kali ia boleh mendatangkan bahaya.

Jadi untuk kurangkan risiko masalah kesihatan dalam jangka masa yang panjang, adalah lebih baik jika kita ambil pendekatan yang lebih selamat iaitu dengan menggunakan tumbuhan sebagai penghapus nyamuk.

Terdapat 6 tanaman pilihan yang IMPIANA sarankan untuk anda :

1. Allium Tuberosum (Kucai)
Tanaman herba yang paling mudah ditanam. Ia boleh hidup di bawah matahari penuh atau redup. Bahan kimia dari tanaman kucai juga dapat menghalang kehadiran afid dan kumbang di taman anda.

2. Mentha spicata (pudina)
Ia biasa ditanam di dalam pasu atau batasan. Kelebihan pudina dapat menghalang kehadiran serangga seperti lalat putih yang memakan bahagian bawah daun, serangga, semut dan pepijat.

3. Petunia spp.
Petunia adalah musuh kepada kumbang tanduk, pepijat, belalang dan cacing.

4. Amaranth spinosus (Bayam Duri)
Sesuai ditanam di halaman rumah untuk menghalau sejenis ulat berbentuk seakan-akan ulat beluncas.

5. Cosmos cosdatus atau Ulam Raja
Merupakan musuh ketat kepada kupu-kupu. Bahaya kupu-kupu yang meninggalkan larva di bawah daun boleh melemahkan tanaman. Ulam Raja juga dapat menghalang serangan lipas di kediaman anda.

6. Coriandrum sativum (Ketumbar)
Tumbuhan yang wajib ada di dapur. Ia bukan sahaja dapat menyedapkan makanan, ia juga dapat menghalau kumbang, afid dan hama yang disebut sebagai spider mite.